(E.W.) කොටසේ ලැයිම් වල ජීවත්වන තරුණයින් විසින් ක්‍රීඩාපිටියක් ලබාදෙන ලෙස බලධාරීන්ගෙන් ඉල්ලා සිටිති.ක්‍රිකට් ක්‍රීඩාවට ඇති මහත් ආශාව නිසාම වසර කීපයක සිට පාරේ ක්‍රිකට් පුහුණුවීම් සිදුකර ශූරතා කුසලාන කීපයක් දිනා ගැනීමට තමන් සමත්ව සිටින අතර, පාසැල් නිමවීමෙන් පසු හා වත්තේ වැඩ නිමකර සවස් කාලයටත් නිවාඩු දින වලදීත් තමන් පුහුණුවීම් කරණා බව ද එම තරුණයෝ කියා සිටිති.ක්‍රිකට් ක්‍රීඩාවට මෙන්ම වෙනත් ක්‍රීඩාවන් සඳහා ද තම ප්‍රදේශයේ තරුණ තරුණියන්ගේ හැකියාවන් ඇතත්, ක්‍රීඩා පුහුණුවීම සඳහා ක්‍රීඩා පිටියක් හෝ නිසි තැනක් නොමැතිකමින් තම හැකියාවන් මොටවී යන බවත්, බොහෝ අය පොරොන්දු දී මෙතෙක් ඒවා ඉටු නොකළ බවත් ඔවුහු කියා සිටිති.